For at forstå alkoholdemens og hvad det vil sige at blive erklæret alkoholdement, er det først og fremmest vigtigt at vide, hvad alkohol gør ved hjernen. At blive alkoholdement er blot én af flere alkoholisme-følgesygdomme og blandt dem, der er mest synlige for omverdenen udadtil. Når hjernen hyppigt ”fodres” med store mængder af alkohol, svækkes lillehjernen gradvist, og nervefunktionerne nedbrydes, så der til sidst opstår en alkoholskade på hjernen. Hjernen fungerer i virkeligheden i høj grad som en svamp, der suger alkoholen til sig, og med det billede i hovedet er det måske ikke så svært at forstå, at en særlig alkoholdemens-adfærd kan opstå.